### Beslutning

Anbefales med bemærkning om at sagen sendes til Økonomiudvalget ift. finansieringen.

### Sagsfremstilling

## Resume og sagens baggrund

Efter en lang periode med spærring på grund af vand på kørebanen ønskes [adresse] i Føllenslev genåbnet. For at forebygge fremtidige lukninger anbefaler administrationen en lokal hævning af vejen. Dette vil forhindre fremtidige lukninger under ekstreme vejrforhold. Der søges om en anlægsbevilling på i alt 2 mio. kr. finansieret af kassebeholdningen til hævning af [adresse].

## Indstillinger

Direktøren indstiller,

1. at [adresse] hæves på det berørte strækning, og
2. at udvalget tager stilling til finansieringen.

## Behandling

Teknik- og Miljøudvalget.

## Sagsfremstilling

Efter en lang periode med spærring på grund af vand på kørebanen ønskes [adresse] i Føllenslev genåbnet. Nu, hvor vandstanden er faldet, har administrationen konstateret omfattende skader, der kræver et større reparationsarbejde. Vejen er blevet oversvømmet på grund af den lokale lavning på strækningen.

Administrationen anbefaler i forbindelse med reparationsarbejderne at hæve vejen på den berørte strækning, da der på grund af klimaforandringer forventes hyppigere oversvømmelser af området i fremtiden. En hævning af vejen vil forhindre fremtidige lukninger under ekstreme vejrforhold.

Opgaven omfatter rådgivning, opmåling, opgradering af ledningssystemer og hævning af vejen på det berørte sted.

Prisen for opgaven estimeres til i alt 2 mio. kr.

Der søges derfor om en anlægsbevilling på i alt 2 mio. kr.

Arbejderne kan igangsættes ultimo juni 2024.

## Økonomiske konsekvenser

Der er ikke afsat særskilt finansiering til projektet. Derfor foreslår administrationen, at projektet finansieres af kassebeholdningen.

[adresse] bemærkninger er indarbejdet i sagen.